stanford-oval/wikipedia huggingface dataset:
Laittomasti naimisissa
Juoni

Kun vanhahko Melvin Bush (Victor Moore) nimitetään rauhantuomariksi, hän alkaa vihkiä pariskuntia jo jouluaattona, vaikka hänen nimityksensä tulee voimaan vasta tammikuun ensimmäisenä. Kaksi vuotta myöhemmin Bush huomaa virheensä, ja välttyäkseen isolta skandaalilta hän ilmoittaa viidelle vihkimälleen parilleen etteivät he olekaan laillisesti naimisissa.
Pariskunta 1 on Steve Gladwyn (Fred Allen) ja Ramona (Ginger Rogers), jotka inhoavat toisiaan, mutta menivät naimisiin saadakseen tuottoisan radiosopimuksen.
Pariskunta 2 koostuu Jeff Norrisista (David Wayne) ja hänen kauneuskilpailuvoittajapuolisostaan Annabelista (Marilyn Monroe), joka juuri on voittanut "Rouva Mississippi" -tittelin.
Pariskunta 3 on Hector Woodruff (Paul Douglas) ja Katie (Eve Arden), joilla loppuivat sanottavat toisilleen kauan sitten.
Pariskunta 4 on öljymiljonääri Freddie Melrose (Louis Calhern) ja hänen kullankaivajamorsiamensa Eve (Zsa Zsa Gabor), joka aikoo erota hänestä ja karata miehensä miljoonien kanssa.
Pariskunta 5 on nuori sotamies Willie Fisher (Eddie Bracken), joka on lähetetty laivastoon Korean sotaan, ja hänen raskaana oleva vaimonsa Patsy (Mitzi Gaynor).
Lopussa kaikki paitsi pariskunta #4 menevät laillisesti naimisiin.
Näyttelijät

| 0 | 1 | 2 |
| --- | --- | --- |
|   Ginger Rogers   | … |   Ramona Gladwyn   |
|   Fred Allen   | … |   Steven S. "Steve" Gladwyn   |
|   Victor Moore   | … |   Rauhantuomari Melvin Bush   |
|   Marilyn Monroe   | … |   Annabel Jones Norris   |
|   David Wayne   | … |   Jeff Norris   |
|   Eve Arden   | … |   Katie Woodruff   |
|   Paul Douglas   | … |   Hector C. Woodruff   |
|   Eddie Bracken   | … |   Wilson Boswell "Willie" Fisher   |
|   Mitzi Gaynor   | … |   Patricia "Patsy" Reynolds Fisher   |
|   Louis Calhern   | … |   Frederick C. "Freddie" Melrose   |
|   Zsa Zsa Gabor   | … |   Eve Melrose   |
|   James Gleason   | … |   Duffy   |
|   Paul Stewart   | … |   Asianajaja Stone   |
|   Jane Darwell   | … |   Rouva Bush   |
|   Lee Marvin   | … |   Pinky   |
|   Gloria Talbott   | … |   Tyttö unelmakohtauksessa   |
Aiheesta muualla

Laittomasti naimisissa Internet Movie Databasessa (englanniksi)
Laituri

Kivien ja tukipaalujen varaan rakennettu pitkä rantalaituri Itä-Suomessa.
Laituri on paikka, jossa henkilöiden kulkuneuvoon meno ja siitä poistuminen tapahtuvat. Vastaavasti laituri helpottaa tavaroiden lastaamista ja purkua ajoneuvosta. Laitureita käytetään sekä maa- että vesiliikenteessä. Rautatieasemalla junien pysähdyspaikka on asemalaituri.
Laituri on myös liikennelaituria rakenteeltaan muistuttava muuhun käyttöön tarkoitettu rakennelma kuten matto-, pyykki- tai lastauslaituri.
Maaliikenne

Maaliikenteessä laituritaso on asemalle tai pysäkille maasta koholle, jotta se olisi paremmin kulkuneuvon astinlautatason kanssa samalla tasolla kulkemisen helpottamiseksi. Laiturilla on sekin merkitys, että julkisen reittikulkuvälineen kuljettaja tietää laiturilla olijoista, että he haluavat kyytiin. Muutoin yleensä kyytiinpääsyaikomuksesta edellytetään käsimerkin antamista.
Laitureilla myös eritellään eri kohteisiin lähteviä julkisia kulkuneuvoja. Näin ollen matkustaja tietää täsmällisesti, mistä hänen kulkuneuvonsa lähtee asemalla.
Vesiliikenne

Vesiliikenteen laituri on vedestä koholla. Venelaituri on tuettu pohjaan upotetuilla laituripaaluilla tai se voi kellua ponttonien päällä. Veneet kiinnitetään köysillä kiinni laituriin. Laivat käyttävät tavallisesti satamalaituria.
Aiheesta muualla

Kuvia tai muita tiedostoja aiheesta Laiturit Wikimedia Commonsissa
Markku Sarpio

Markku Tapio Sarpio (s. 16. heinäkuuta 1969 Tampere) on aktiiviuransa päättänyt suomalainen pituushyppääjä. Hän edusti koko uransa ajan Heinolan Iskua ja hänen valmentajanaan toimi Erkki Lehtinen. Kalevan kisoista Sarpio saavutti pituushypyn pronssia vuonna 1992. Lisäksi hän voitti sisäratojen SM-kisoista pituushypyn hopeaa vuonna 1993 sekä pronssia vuonna 1991. Virallisissa kilpailuissa hän ei ole esiintynyt vuoden 1993 jälkeen.
Langot

Langot ovat Ugandassa Kyogajärven pohjoispuolella asuva kansa. He puhuvat nilosaharalaisten kielten itäsudanilaiseen ryhmään kuuluvaa langon kieltä ja ovat läheistä sukua atšoleille. Vuonna 1983 langoja arvioitiin olevan noin 900 000 henkeä.
Langot ovat muuttaneet alueelle Sudanista 1400–1800-luvuilla. Pääelinkeinoja ovat maanviljely, karjanhoito ja metsästys. Suurin osa harjoittaa perinteisiä uskontoja, osa on kristittyjä.
Maria Thorisdottir

Maria Thorisdottir
Maria Thorisdottir (s. 5. kesäkuuta 1993) on norjalainen jalkapalloilija. Hän on pelipaikaltaan puolustaja. Hän on pelannut Norjan naisten maajoukkueessa 26. kesäkuuta 2022 mennessä 60 maaottelua ja tehnyt niissä kolme maalia. MM-kilpailuissa 2019 hän pelasi Norjan kaikki viisi ottelua alusta loppuun.
Thorisdottir edustaa sarjatasolla englantilaista Manchester Unitedia, jonne hän siirtyi tammikuussa 2021 pelattuaan vuodesta 2017 alkaen saman liigan Chelseassa.
Thorisdottirin isä Thorir Hergeirsson on ollut Norjan naisten käsipallomaajoukkueen päävalmentajana joukkueen voittaessa olympiakultaa ja maailmanmestaruuksia.
Mariela Idivuoma

Mariela Idivuoma (s. 12. helmikuuta 1976) on ruotsalais-saamelainen freelance-toimittaja. Hän on työskennellyt SVT:llä saamenkielisen Ođđasat-uutislähetyksen uutistenlukijana.  Idivuoman kumppani on Håvard Klemetsen, jonka kanssa hän elää Tromssassa. Heillä on yhteinen poika.
Luettelo televisiosarjan Heroes hahmoista

Tämä on luettelo televisiosarjan Heroes hahmoista.
| Näyttelijä | Rooli | Kaudet |
| --- | --- | --- |
| Milo Ventimiglia | Peter Petrelli | 1–4 |
| Masi Oka | Hiro Nakamura | 1–4 |
| Hayden Panettiere | Claire Bennet | 1–4 |
| David Anders | Adam Monroe | 2–3 |
| Ali Larter | Niki Sanders (1–2), Tracy Strauss (3–4) | 1–4 |
| Greg Grunberg | Matt Parkman | 1–4 |
| Adrian Pasdar | Nathan Petrelli (1–3), Sylar Nathanin hahmossa (3–4) | 1–4 |
| Sendhil Ramamurthy | Mohinder Suresh | 1–4 |
| Cristine Rose | Angela Petrelli | 1–4 |
| Santiago Cabrera | Isaac Mendez | 1 |
| James Kyson Lee | Ando Masahashi | 1–4 |
| Leonard Roberts | D. L. Hawkins | 1–2 |
| Noah Gray-Cabey | Micah Sanders | 1–3 |
| Tawny Cypress | Simone Deveaux | 1 |
| Jack Coleman | Noah Bennet | 1–4 |
| Zachary Quinto | Gabriel "Sylar" Gray | 1–4 |
| Dana Davis  | Monica Dawson | 2 |
|  Dania Ramirez  | Maya Herrera | 2–3 |
| Kristen Bell | Elle Bishop | 2–3 |
| Brea Grant | Daphne Millbrook | 3 |
| Željko Ivanek | Emile "Metsästäjä" Danko | 3–4 |
| Robert Knepper | Samuel Sullivan | 4 |
| Deanne Bray | Emma Coolidge | 4 |
Peter Petrelli

Peter Petrelli (Milo Ventimiglia) on kuvitteellinen henkilö tv-sarjasta Heroes. Peter on kiistatta voimakkain sarjassa esiintyvä sankari sillä hän pystyy kopioimaan toisten voimia pysyvästi itseensä ollessaan pelkästään lähellä heitä. Sarjan aikana Peterin isä, Arthur Petrelli, varastaa poikansa kyvyn, mutta saa seerumin avulla samantapaisen voiman. Pystyy koskettamalla "lainaamaan" kyvyn, mutta aina kun hän "lainaa" uuden kyvyn niin hän menettää vanhan.
Nathan Petrelli

Nathan Petrelli (Adrian Pasdar) sarjassa esiintyvä henkilöhahmo, jolla on kyky lentää (paljastui myöhemmin synteettiseksi kyvyksi). Hänellä on kaksi poikaa ja tytär Claire Bennet sekä vammautunut vaimo Heidi ja veli Peter Petrelli. Sarjassa hän pyrkii Yhdysvaltain presidentiksi. Kolmannella kaudella hän ensin päätti auttaa isäänsä, Arthuria, tekemään kaikista maailman ihmisistä kehittyneitä, mutta pari kuukautta myöhemmin epäonnistumisensa jälkeen hän kehitti uuden suunnitelman: vangita kaikki ihmiset, joilla on kykyjä. Sylar tappoi hänet 3. kauden lopussa, mutta Matt käytti telepatiaansa ja herätti Nathanin henkiin siirtämällä hänen muistonsa Sylariin, jonka keho muuttui Nathanin kehoksi Sylarin aiemmin viemän muodonmuutoskyvyn kautta.
Hiro Nakamura

Hiro Nakamura (Masi Oka) (jap. 中村 ヒロ, Nakamura Hiro) on tokiolainen toimistotyöläinen, joka huomaa omaavansa erikoisia kykyjä.
Hiro Nakamura > Historia

Hiro kasvoi varakkaassa tokiolaisessa perheessä. Hän harrasti lähinnä sarjakuvia ja pelejä. Vaikka hänen sankareitaan olivat kaikki sarjakuvasankarit, suurin sankari oli Takezo Kensei. Kun Hiro oli 12-vuotias, hänen äitinsä kuoli. Hautajaisissa Hiro tapasi salaperäisen silmälasipäisen miehen, joka kertoi hänelle elämästä ja kuolemasta. Myöhemmin mies osoittautui häneksi itsekseen. Parikymmenvuotiaana hän alkoi havaita kykyjään. Hänen ensimmäinen kosketuksensa voimiinsa oli kellon viisarin siirtäminen sekunnin taaksepäin.
Hiron paras ystävä on hänen työkaverinsa Ando Masahashi. Ando on Hiron mukana lähes koko sarjan ajan. Vain muutaman kerran Hiron ja Andon tiet erkanevat. Kolmannessa tuotantokaudessa Hiro näkee tulevaisuudessa Andon tappavan hänet. Tämä ei ole vielä toistaiseksi tapahtunut nykypäivänä.
Hiro Nakamura > Aseet

Tappaessaan Sylarin Hiro käytti aseenaan Katanaa. Hän harjoitteli miekkailua isänsä kanssa, ennen kuin hän toisen tuotantokauden alussa kuoli. Hiro käytti katanaa myös yrittäessään tappaa Takezo Kensein/ Adam Monroen (David Anders).
Hiro Nakamura > Kyvyt

Hiro Nakamuran kyvyt ovat erittäin monihaaraisia. Tiivistetysti sanoen hän taivuttaa aika-avaruus-jatkumoa, eli toisin sanoen hän pystyy teleporttaamaan sekä pysäyttämään ja hidastamaan aikaa. Hiro pystyy myös siirtymään eri aikakaudesta toiseen. Menetti kyvyn Arthur Petrellille synteettisiä kykyjä antavaan kaavan kuuluvan katalyytiin mukana. Volume 4:ssä Matt Parkman Jr. palautti hänen kykynsä. Mutta tällä hetkellä Hiro on saanut takaisin hallintaan pelkästään ajan pysäyttämisen.
Hiro Nakamura > "Tulevaisuuden" Hiro

Ensimmäisen tuotantokauden aikana, kun Hiro teleporttaa tulevaisuuteen, hän tapaa itsensä. Tulevaisuuden Hirolla ei ole silmälaseja, vaan pieni parta ja poninhäntä. Hänkin käyttää Katanaa aseenaan. Tulevaisuuden Hiron sielua on repinyt se, että Sylar tappoi hänen ystävänsä Andon. Ystävänsä kuoleman jälkeen Hiro rupesi terroristiksi/murhaajaksi, joka halusi pelastaa ystävänsä.
Ando Mahahashi

Ando Mahahashi (James Kyson Lee) on Hiron hyvä ystävä. Hänellä ei ollut vielä sarjan alussa lainkaan kykyjä, mutta kolmannella kaudella hän pisti itseensä erikoiskykyjä antavaa seerumia voidakseen pelastaa Hiron, jonka Arthur Petrelli oli jättänyt menneisyyteen. Ando ei saanut haluamaansa kykyä, mutta sen sijaan superlatauskyvyn, joka tehostaa muiden ihmisten kykyjä väliaikaisesti ja pystyy käyttämään sitä sähkön tavoin aseena muita vastaan.
Claire Bennet

Claire Bennet (Hayden Panettiere) on hahmo, jolla on kyky parantaa vammansa, haavansa, vaurionsa jne. eli hän on kuolematon. Clairen vanhemmat ovat adoptoineet Clairen. Claire on myös kahdessa ensimmäisessä tuotantokaudessa Cheerleader-joukkueessa.
Noah Bennet

Noah Bennet (Jack Coleman) jäljittää muita yliluonnollisia ihmisiä. Hänellä on apurinaan haitilaismies, jolla on kyky estää muiden lähellä olevien ihmisten voimien käytön ja hän voi myös pyyhkiä pois muistia ja muistoja. Hänellä on peitetyö paperitehtaalla. Claire Bennet on hänen adoptiolapsensa.
Bennetin etunimi paljastui vasta ensimmäisen tuotantokauden viimeisessä jaksossa, jota ennen hänet tunnettiin muun muassa herra Bennetinä tai (Clairelle) isänä.
Matt Parkman

Matt Parkman (Greg Grunberg) on telepaatti eli hän pystyy lukemaan (ja toisesta kaudesta lähtien manipuloimaan) toisten ajatuksia. Kolmannella kaudella hän oppii hallitsemaan kaikkea mitä aivotkin ja luomaan hallusinaatioita uhrilleen
Isaac Mendez

Isaac Mendez (Santiago Cabrera) on henkilö, jolla on kyky maalata kuvia tulevista tapahtumista. Ensimmäisinä kertoina hän pystyi maalaamaan tulevaisuuden vain kokaiinin alaisena, mutta on onnistunut siinä jälkeenpäin myös ilman. Hänen entinen tyttöystävänsä Simone Deveaux jätti tämän, koska luuli Isaacia hulluksi tämän väittäessä osaavansa maalata tulevaisuuden (toinen syy on Mendezin huumeriippuvuus). Mendez on maalannut esimerkiksi New Yorkin räjähdyksen ja Claire Bennetin kohtalon. Myöhemmin Sylar kuitenkin varasti Isaacin voimat.
Simone Deveaux

Simone Deveaux (Tawny Cypress) oli Isaac Mendezin ex-tyttöystävä, mutta jätti tämän hänen huumeriippuvuutensa vuoksi. Deveaux kuoli kun Mendez ampui tätä vahingossa yrittäessään ampua Peter Petrellin.
Tracy Strauss

Tracy Strauss on henkilö, jonka erityiskyky on jäädyttäminen (myöhemmin hän kykeni myös muuntamaan itsensä vedeksi). Tracy on Nikin kaksoissisar, joka on saanut voimansa dna-manipulaation kautta. Tracya näyttelee Ali Larter, joka on myös esittänyt Niki Sandersia samassa sarjassa.
D. L. Hawkins

D. L. Hawkins (Leonard Roberts) on henkilöhahmo, jolla on kyky kulkea esineiden ja asioiden läpi. Hän kuoli toisella kaudella.
Nicole Sanders

Niki Sanders oli D.L. Hawkinsin vaimo jonka kanssa hänellä on yhteinen poika Micah Sanders. Nikin kyky on epätavallinen vahvuus. Hänellä on myös kolme sisarta; Jessica, Tracy sekä Barbara. Hän kuoli tulipalossa toisen tuotantokauden aikana.
Micah Sanders

Micah Sanders (Noah Gray-Cabey) on nuori poika, jolla on kyky hallita sähkölaitteita ja kommunikoida niiden kanssa. Hänen äitinsä on Niki Sanders ja isänsä D.L. Hawkins. Sarjassa Sanders on hyvin älykäs, mutta myös koulukiusattu. Micah tunnetaan kolmannessa tuotantokaudessa myös nimellä Kapinallinen.
Sylar / Gabriel Gray

Sylar, oikealta nimeltään Gabriel Gray, on sarjassa esiintyvä hahmo, jota esittää Zachary Quinto. Sylar on sarjan ensimmäisen kauden keskeisin antagonisti. Sarjan alussa Sylar kuvattiin usein taka-alalla ja kasvottomana.
Sylar / Gabriel Gray > Kyvyt

Sylar on "loinen", joten hänen kykynsä perustuvat toisten ihmisten kykyjen varastamiseen.
Sylar on varastanut seuraavat kyvyt:
telekinesia (hän käyttää sitä myös leikatakseen uhreiltaan päät auki ja viedäkseen heiltä kyvyt)
jäädyttäminen (menetti Shanti-virukselle)
supermuisti (menetti Shanti-virukselle)
metalliesineiden sulattaminen (menetti Shanti-virukselle)
superkuulo (menetti Shanti-virukselle)
tulevaisuuden maalaaminen (menetti Shanti-virukselle)
radioaktiivisuus (menetti Shanti-virukselle)
illuusion luominen (varasti kyvyn, mutta Shanti-viruksen vuoksi ei koskaan voinut käyttää sitä)
parantuminen
metallin muuttaminen kullaksi
valheenpaljastin
esineen historianluku kosketuksen voimalla
kykyn muuttaa muotoa
lentäminen
kyky tuntea ihmisten toiveet, halut, ajatukset, unet ja tunteet
Vaikka sitä ei heti älyäkään, Sylarilla on jo ennestään kyky, joka on sama kuin Peterillä eli muiden voimien kopiointi. Sylar voisi siis olla tappamatta uhrejaa, mutta kuten hän itse sanookin monta kertaa, hän vain pitää ihmisten tappamistesta. Sylarilla itsellään oli luonnostaan yksi voima (asioiden ymmärtäminen), jota hän käytti kellojen korjaamiseen. Peterkin sai voiman, kun kävi tulevaisuudessa, jossa Sylar oli hyvä. Hänellä oli lapsi, nimeltä Noah. Asioiden ymmärtämisen kyvyn mukana tulee nälkä, jota Sylar hillitsi vain lapsensa takia. Peter ei pystynyt hillitsemaan nälkää, ja melkein tappoi mutta hänen isänsä (Arthur Petrelli) vei hänen kykynsä. Sitä kykyä olisi voinut käyttää hyvin aivokirurgiassa. Hän näkee, mikä saa ihmisen "tikittämään".
Ensimmäisen tuotantokauden aikana Sylar mm. varastaa suurimman osan kyvyistään, useasti melkein kuoli ja karkasi FBI:lta. Sylar on myös ollut vähällä tappaa monia Heroesin päähenkilöitä.
Sylar kärsii koko toisen tuotantokauden ajan vaarallisesta Shanti-viruksesta. Sen jälkeen hän parantuu viruksesta ja pystyy käyttämään kykyjään uudelleen. Mutta telekinesia on hänen siihen asti varastamista kyvyistään ainoa mikä enää toimi.
Kolmannella kaudella ilmeni, ettei Sylar edes poista kykyjä uhreistaan. Hän ottaa uhriensa aivot esiin vain nähdääkseen kuinka heidän kykynsä toimivat. Sitten hän muuntaa omat aivonsa niin, että hän itsekin pystyy käyttämään kyseistä kykyä. 
Kauden lopussa hän tappoi Nathanin ja naamioitui häneksi yrittäen saada itselleen presidentin aseman. Peter huumasi hänet, jonka jälkeen Matt poisti Sylarin muistot, ja siirsi tilalle Nathanin muistot. Seurauksena Sylar muuttui sekä fyysisesti että henkisesti Nathan Petrelliksi.
Angela Petrelli

Angela Petrelli on Nathanin ja Peterin äiti. Hänen kykynsä on nukkuessaan nähdä asioita ennalta, joita hän kuvailee painajaisiksi.
Adam Monroe

Adam Monroe on parantumiskykyinen ihminen, joka syntyi 1600-luvulla Britanniassa. Hän muutti Japaniin ja otti käyttöön nimen Takezo Kensei. Hiro, joka oli päätynyt vahingossa menneisyyteen tapasi hänet yrittäen tehdä hänestä samanlaisen sankarin kuin miksi häntä nykyajan tarinoissa kuvattiin. Mutta huomattuaan että hänen ihastuksena, Yaeko olikin rakastunut Hiroon, hän kääntyi pahaksi ja aikoi auttaa pahaa sotapäällikkö Valkopartaa valloittamaan Japani. Mutta Hiro esti sen ennen kuin palasi nykyaikaan.
Parannuskyvyn ansiosta Adam eli 400 vuotta. Hän perusti Yhtiön ja värväsi siihen 12 muuta kykyjä omaksuvaa ihmistä (heihin kuuluivat mm. Angela ja Arthur Petrelli, Maury Parkman, Kaito Nakamura, Daniel Linderman, Bob Bishop, Victoria Pratt) johtamaan sitä hänen rinnallaan. Mutta Adam aikoikin käyttää heitä hyväkseen luodakseen aseen, joka hävittäisi koko ihmiskunnan, uskoen luovansa paremman ihmiskunnan sen tilalle. Hänen johdollaan yhtiö kehitti Shanti-viruksen, mutta Yhtiö sai selville hänen aikeensa ja vangitsivat hänet. Sitten Peter Petrelli vapautti hänet, kun Adam uskotteli, että Yhtiö olisi se, joka todella haluaisi käyttää virusta. Mutta Hiro esti Adamin suunnitelman teleporttaamalla hänet ruumisarkkuun eräälle hautausmaalle Japaniin.
3. kaudella Hiro ja Ando vapauttivat Adamin saadakseen häneltä apua kaavan etsintään. Mutta Adam käytti tilaisuutta hyväkseen ja yritti paeta. Mutta sitten Knox, Pinehearstiin kuuluva mies, vangitsi Adamin ja pakotti hänet antaamaan Arthur Petrellin viedä hänen kykynsä. Ilman kykyään Adam ei voinut jatkaa elämäänsä, joten hän muuttui pelkäksi tomuksi ja kuoli.
4. kaudella Adam esiintyi pelkkänä aivokasvaimesta kärsivän Hiron kokemana harhakuvana.
Elle Bishop

Elle Bishop on Kristen Bellin esittämä hahmo, joka pystyy hallitsemaan sähköä erityiskykynsä avulla.
Daphne Millbrook

Daphne Millbrook (Brea Grant) on henkilö, jonka erityiskyky on supernopeus. Kuoli Volume 4:ssa, kun Dankon agentit ampuivat hänet.
Adrian Pasdar
Hiron näyttelijä Masi Oka.
Hayden Panettiere vuonna 2007.
Sylarin näyttelijä Zachary Quinto vuonna 2007.
Lango (niloottinen kieli)

| Lango> Tiedot |
| --- | --- |
Alue:   Uganda
Puhujia:  1,490,000 (2002)
Kirjaimisto:  latinalainen
Kielitieteellinen luokitus
Kielikunta:  nilosaharalaiset kielet
Kieliryhmä:  itäsudanilaiset kielet niloottiset kielet länsiniloottiset kielet
ISO 639-3:  laj
 Ohje 
Lango on niloottinen kieli, jota puhuu äidinkielenään 1,5 miljoonaa ihmistä Ugandassa Kyogajärven pohjoispuolella. Lango luokitellaan länsiniloottisten kielten haaraan ja sen lähimpiin sukukieliin kuuluvat kumam, adhola, alur, atšoli ja luo.
Lauritz Melchior

Lauritz Melchior lastensa kanssa.
Lauritz Melchior (20. maaliskuuta 1890 – 18. maaliskuuta 1973) oli tanskalainen oopperalaulaja, joka myöhemmin asettui Yhdysvaltoihin. Hän oli tunnetuin Wagner -tenori 1920-luvulta 1940-luvulle ja on vakiinnuttanut asemansa niin sanotun sankaritenorin tyypin edustajana.
Hän aloitti lauluopintonsa vuonna 1908 Kööpenhaminassa ja lauloi debyyttinsä vuonna 1913. Alkaen 1920-luvulta Melchior esiintyi muun muassa New Yorkin Metropolitan-oopperassa, Lontoon Royal Opera Housessa, Buenos Airesissa, San Franciscossa ja Chicagossa. Hän teki lukuisia äänitteitä eri levy-yhtiöille. Lisäksi hän esiintyi viidessä Hollywood-musikaalissa vuosien 1945 ja 1953 välillä. Hän sai Yhdysvaltain kansalaisuuden vuonna 1947.
Lauritz Melchior on tanskalais-amerikkalaisen kirjailijan ja elokuvatuottajan Ib Melchiorin isä.
Aiheesta muualla

Lauritz Melchior -sivusto (Arkistoitu – Internet Archive)
Maria Tolvanen

Maria Tolvanen (s. 1981) on suomalainen kirjailija, joka julkaisi fantasiaromaanin Rauhan soturi (Karisto, 1996) 15-vuotiaana. Teos kertoo pojasta, joka ennustuksen mukaan tuo rauhan kahden sotivan valtakunnan välille.
Kirjallisuutta

Bengtsson, Niklas: ”Kirjoja” Portti 15 (1996): 4, s. 144-147
Bengtsson, Niklas: ”Lupaavia esikoisia: Onnimanni 1996: 4, liite s. 1.
Lassan

| Lassan |
| --- | --- |
 vaakuna
 Lassan
 Koordinaatit: 53°56′N, 13°50′E 
Valtio:  Saksa
Osavaltio:  Mecklenburg-Etu-Pommeri
Piirikunta:  Ostvorpommern
Pinta-ala:  
 – Kokonaispinta-ala:  27,98 km²
Korkeus:  5 m m
Väkiluku:  1 645 (2 009)
 – Väestötiheys:  59 as./km²
 
 Kaupungin verkkosivut (saksaksi)  
Infobox OKVirheellinen NIMI-arvo: 
Lassan on kaupunki Mecklenburg-Etu-Pommerin osavaltiossa Koillis-Saksassa. Kaupunki sijaitsee Peenejoen varrella noin 15 kilometriä Anklamista koilliseen ja 13 kilometriä Wolgastista kaakkoon.
Aiheesta muualla

Kuvia tai muita tiedostoja aiheesta Lassan Wikimedia Commonsissa
Kaupungin viralliset verkkosivut (saksaksi)
La Mén alue

| Le Mén alue région de la Mé |
| --- | --- |
 Le Mén alue Norsunluurannikon kartalla.
Valtio:  Norsunluurannikko
Piirikunta:  Lagunes
Hallinto:  
 – hallinnollinen keskus:  Adzopé
Pinta-ala:  8 237 km²
Väkiluku (2014):  514 700
La Mén alue (ransk. région de la Mé) on Lagunesin piirikuntaan kuuluva hallintoalue Norsunluurannikon kaakkoisosassa. Sen hallinnollinen keskus on Adzopé. Alueen pinta-ala on 8 237 neliökilometriä. Asukkaita on 514 700 henkeä (vuonna 2014, väestönlaskenta).
La Mén alue rajoittuu koillisessa Indénié-Djuablinin ja kaakossa Sud-Comoén alueisiin, lounaassa Abidjanin autonomiseen piirikuntaan, lännessä Agnéby-Tiassan ja luoteessa Moronoun alueisiin. Maisemaa leimaavat alangot ja matalat kukkulat. Ilmasto on subekvatoriaalinen kaksine sadekausineen. Tärkein vesistö on Comoé sivujokineen.
Alue käsittää Adzopén, Akoupén, Alépén ja Yakassé-Attobroun departementit. Aliprefektuureja on 17. Kuntia ovat Adzopé, Afféry, Agou, Akoupé, Alépé ja Yakassé-Attobrou.
Asukkaat ovat etupäässä attieita. Lisäksi on muun muassa mandinkoja, abroneja, agneja, bauleja ja kulangoja.
Alueen pääelinkeino on maatalous. Myytäväksi tuotetaan kahvia, kaakaota, kautsua ja palmuöljyä. Muita elinkeinoja ovat kaupankäynti, käsityöammatit, kalastus, metsäteollisuus ja matkailu.
Aiheesta muualla

Le Mén alueen sivusto (ranskaksi)
Lango (bantukieli)

| Lango |
| --- | --- |
Muu nimi:  langi, rangi
Tiedot
Alue:   Tansania
Puhujia:  410 000
Kirjaimisto:  latinalainen
Kielitieteellinen luokitus
Kielikunta:  nigeriläis-kongolaiset kielet
Kieliryhmä:  atlantinkongolaiset kielet voltankongolaiset kielet benuenkongolaiset kielet bantukielet
ISO 639-3:  lag
 Ohje 
Lango on Tansaniassa puhuttu bantukieli. Sitä puhuu äidinkielenään 410 000 ihmistä.
Langossa on aineksia kuušilaisista kielistä, ja alagwan ja burungen puhujat osaavat sitä yleisesti toisena kielenä. Langoa voidaan kirjoittaa latinalaisilla kirjaimilla, mutta äidinkielisistä puhujista alle yksi prosentti osaa kirjoittaa. Noin puolet langon puhujista osaa myös swahilia.
MM-rallikausi 2007

MM-rallikausi 2007 oli järjestyksessään rallin maailmanmestaruussarjan 35. kausi. Kausi alkoi Monte Carlo -rallilla 19. tammikuuta ja päättyi Walesin ralliin 2. joulukuuta.